**PRAVNI TEMELJ ZA DONOŠENJE AKTA**

Članak 39. Zakona o proračunu („Narodne novine“, broj 87/08,136/12 i 15/15).

**OBRAZLOŽENJE**

**I. UVOD**

Proračun je opći akt jedinice lokalne i područne (regionalne) samouprave kojim se procjenjuju prihodi i primici te utvrđuju rashodi i izdaci jedinice lokalne i područne (regionalne) samouprave .

Temeljni propis kojim se uređuju proračunski procesi i odnosi između institucija unutar proračuna je Zakon o proračunu. Osnove za izradu, predlaganje i donošenje proračuna i financijskih planova korisnika propisane su Zakonom o proračunu i drugim podzakonskim propisima.

 U skladu sa zakonskim odredbama o izradi proračuna, ministar financija uputio je svim jedinicama lokalne i područne (regionalne) samouprave upute i osnovne pokazatelje za izradu lokalnih proračuna (Upute za izradu proračuna jedinica lokalne i područne (regionalne) samouprave) za razdoblje 2022. - 2024. godine) te je Prijedlog Proračuna 2022.-2024. g. Općine Punat sačinjen temeljem navedenih uputa Ministarstva.

 Novina u danim uputama je obvezna izrada provedbenih programa.

U Uputama za izradu provedbenih programa jedinice lokalne i područne (regionalne) samouprave, koji je u nadležnosti Ministarstva regionalnoga razvoja i fondova Europske unije, navodi se kako „provedbeni program jedinica lokalne i područne (regionalne) samouprave obvezno sadrži mjere definirane u akcijskom planu izrađenom u svrhu izrade provedbe posebnih ciljeva utvrđenih u planu razvoja jedinice lokalne i područne (regionalne) samouprave“.

Budući da je odredbama Zakona o sustavu strateškog planiranja i upravljanja razvojem Republike Hrvatske jedinicama lokalne i područne (regionalne) samouprave propisana obveza donošenja strateških akata, odnosno planova razvoja i provedbenih programa, a novi Zakon o proračunu (koji je na javnom savjetovanju i čije se usvajanje očekuje do kraja 2021. godine) ne predviđa jedinicama lokalne i područne (regionalne) samouprave obvezu izrade i donošenja planova razvojnih programa, jedinice lokalne i područne (regionalne) samouprave nisu u obvezi uz proračun za razdoblje 2022. – 2024. donijeti plan razvojnih programa.

Provedbeni program, kao provedbeni akt strateškog planiranja lokalne i regionalne razine, ima za cilj osigurati upravnim tijelima jedinice lokalne i područne (regionalne) samouprave, ali i ostalim dionicima samoupravne jedinice, učinkovit i djelotvoran alat za provedbu posebnih ciljeva i prioriteta djelovanja te ostvarenje postavljene vizije razvoja. Provedbeni program jedinice lokalne i područne (regionalne) samouprave izrađuje i donosi izvršno tijelo najkasnije u roku od 120 dana od dana stupanja na dužnost izvršnog tijela jedinice lokalne i područne (regionalne) samouprave, u pravilu na četiri godine jer je vezan za mandat čelnika. Ove je godine, iznimno, rok za donošenje provedbenog programa prolongiran do sredine prosinca.

Zakonom o proračunu definirane su temeljne proračunske klasifikacije:

* Organizacijska
* Ekonomska
* Funkcijska
* Lokacijska
* Programska
* Izvori financiranja.

Proračun Općine Punat izrađen je u skladu sa svim proračunskim načelima.

Proračun se sastoji od:

1. Općeg dijela proračuna

2. Posebnog dijela proračuna

3. Obrazloženja

4. Odluke o izvršavanju proračuna

Na 4. sjednici Općinskog vijeća održanoj 26. studenog 2021. g. predloženi su i usvojeni amandmani koji su uvršteni u ovo obrazloženje.

Prihodi i primici za 2022. godinu planirani su u većem obimu u odnosu na prethodnu godinu s obzirom na dobivene smjernice ekonomske i fiskalne politike za razdoblje 2022.-2024. g. izdane od strane Ministarstva financija u kojima se predviđa porast poreznih Prihoda od 5,5% za svaku narednu godinu te su u skladu s tim procjenama planirani prihodi i primici te rashodi i izdaci, uvažavajući prioritete i potrebe korisnika proračuna.

 Proračunski prihodi i rashodi planirani su temeljem važećih zakonskih propisa u trenutku sastavljanja proračuna.

U nastavku se obrazlaže Opći dio Proračuna za 2022. godinu i projekcije za 2023. i 2024. godinu, odnosno prihodi i primici proračuna po ekonomskoj klasifikaciji te rashodi i izdaci proračuna prema ekonomskoj, funkcijskoj i organizacijskoj klasifikaciji proračuna te izvorima financiranja, kao i rashodi i izdaci iz Posebnog dijela proračuna, raspoređeni po razdjelima, glavama, programima i aktivnostima.

**II.** **OBRAZLOŽENJE PRIHODA/PRIMITAKA**

 Na osnovi procjene lokalnih uvjeta i prilika, Jedinstveni upravni odjel predložio je načelniku Nacrt Prijedloga proračuna Općine Punat za 2022.g. s projekcijama za 2023. i 2024. godinu te je načelnik utvrdio prvi Prijedlog Proračuna Općine Punat za 2022. g. i podnio na donošenje Općinskom vijeću u propisanom roku.

U razdoblju od 12. listopada 2021. godine do 11. studenog 2021. godine u svrhu provedbe savjetovanja sa zainteresiranom javnošću na službenoj internetskoj stranici objavljen je prijedlog proračuna Općine Punat za 2022.g. s projekcijama za 2023. i 2024. godinu. Cilj provedbe savjetovanja bio je upoznavanje javnosti s prijedlogom proračuna te dobivanje mišljenja, primjedbi i prijedloga i eventualno prihvaćanje zakonitih i stručno utemeljenih prijedloga, primjedbi i mišljenja. Tijekom savjetovanja nije pristigla niti jedna primjedba ili prijedlog predstavnika zainteresirane javnosti.

 Nakon detaljne razrade i provedenog javnog savjetovanja, procjene ostvarenja kako proračunskih prihoda, tako i proračunskih rashoda te pripremljenosti pojedinih programa i projekata, sastavljen je konačni Prijedlog Proračuna Općine Punat za 2022. g. s projekcijama za 2023. i 2024. godinu.

 Nastavno na navedeno Proračun Općine Punat za 2022. godinu, odnosno prihodi i primici zasnivaju se na:

* analizi stanja gospodarstva u tekućoj godini te procjeni gospodarskih kretanja i gospodarskih pokazatelja u idućem razdoblju,
* analizi osnovnih pokazatelja ostvarenja proračuna za deset mjeseci tekuće godine,
* procjeni ostvarenja proračuna za mjesece studeni i prosinac 2020. godine,
* procjeni prihodovnih mogućnosti u iduće tri godine,
* na racionalnijem i efikasnijem korištenju općinske imovine,
* nastojanju bolje naplate svih proračunskih prihoda.

 Prihode poslovanja čine: prihodi od poreza, pomoći, prihodi od imovine, prihodi od administrativnih pristojbi i po posebnim propisima, prihodi od prodaje proizvoda i usluga te ostali prihodi.

 Prihode od prodaje nefinancijske imovine čine: prihodi od prodaje neproizvedene i prihodi od prodaje proizvedene imovine.

 Primitke od financijske imovine i zaduživanja čine: primici od financijske imovine i primici od zaduživanja.

Pregled planiranih prihoda dan je u sljedećoj tablici:

|  |  |  |  |  |
| --- | --- | --- | --- | --- |
| **PRIHODI** | **PLAN 2021.** | **PLAN 2022.** | **% učešća** | **Index 2022./2021.** |
| PRIHODI POSLOVANJA | 19.203.160,23  | 20.055.885,27  | 86,38  | 104,44 |
| PRIHODI OD PRODAJE NEFINANC.IMOVINE | 6.570.511,25  | 3.161.000,00  | 13,62  | 48,11 |
| PRIMICI OD FINANC. IMOVINE I ZADUŽIVANJA | 3.789.084,04  | 0,00  | 0,00  | 0,00 |
| VIŠAK PRETHODNE GODINE | 233.814,05  |  0,00 |  0,00 | 0,00 |
| **UKUPNO:** | **29.796.569,57**  | **23.216.885,27**  | **100,00**  | **77,92** |

Planirani ukupni prihodi/primici u 2022. godini iznose 23.216.885,27 kn i manji su u odnosu na prethodnu godinu za 22,08%.

Povećanje bilježe prihodi poslovanja za 4,44% u odnosu na prethodnu godinu. Povećanje se odnosi na više planirani porez i prirez na dohodak, pomoć proračunu iz drugih proračuna, pomoć državnog proračuna temeljem prijenosa EU, a odnosi se na planirane kapitalne projekte – rekonstrukcija Stare škole u Staroj Baški i mrtvačnice na groblju Sv. Blaž u Puntu. Povećanje je planirano i od turističke i ekološke pristojbe, komunalnog doprinosa i naknada, donacije TZ Punat za izgradnju “Pumptrack” sportskog objekta te prihoda od kazni i upravnih mjera.

**II.1. Prihodi poslovanja**

|  |  |  |  |  |
| --- | --- | --- | --- | --- |
| **PRIHODI POSLOVANJA** | **PLAN 2021.** | **PLAN 2022.** | **% učešća** | **Index 2022./2021.** |
| PRIHODI OD POREZA | 8.144.000,00  | 8.285.000,00  | 41,31  | 101,73 |
| POMOĆI IZ INOZEMSTVA I UNUTAR OPĆEG PRORAČUNA | 1.313.425,05  | 1.920.663,10  | 9,58  | 146,23 |
| PRIHODI OD IMOVINE | 2.056.735,18  | 1.798.500,00  | 8,97  | 87,44 |
| PRIHODI OD UPRAVNIH I ADMINISTR. PRISTOJBI | 7.554.000,00  | 7.474.500,00  | 37,27  | 98,95 |
| PRIHODI OD PRODAJE PROIZV. I USLUGA, PRIHODI OD DONACIJA | 0,00  | 400.000,00  | 1,99  | 0,00 |
| KAZNE, UPRAVNE MJERE I OSTALI PRIHODI | 135.000,00  | 177.222,17  | 0,88  | 131,28 |
| **UKUPNO:** | **19.203.160,23**  | **20.055.885,27**  | **100,00**  | **104,44** |

Planirani prihodi poslovanja su u 2022. godini veći u odnosu na 2021. godinu za 4,44 % i u proračunskoj strukturi prihoda sudjeluju sa 86,38%.

Najveći udio u prihodima/primicima imaju prihodi od poreza, prihodi od upravnih i administrativnih pristojbi, pomoći iz inozemstva i unutar općeg proračuna te kazne, upravne mjere i ostali prihodi. Planirana je kapitalna donacija TZ Punat za izgradnju sportskog objekta, Pumptrack staze, u iznosu od 400.000,00 kn.

**Prihodi od poreza**

|  |  |  |  |  |
| --- | --- | --- | --- | --- |
| **PRIHODI OD POREZA** | **PLAN 2021.** | **PLAN 2022.** | **% učešća** | **Indeks 2022./2021.** |
| POREZ I PRIREZ NA DOHODAK | 4.574.000,00  | 4.820.000,00  | 58,18  | 105,38 |
| POREZ NA IMOVINU | 3.560.000,00  | 3.115.000,00  | 37,60  | 87,50 |
| POREZ NA ROBU I USLUGE | 10.000,00  | 350.000,00  | 4,22  | 3.500,00 |
| **UKUPNO:** | **8.144.000,00**  | **8.285.000,00**  | **100,00**  | **101,86** |

Prihode od poreza čine obvezni neuzvraćeni transfer sektoru opće države. Planirani su u iznosu od 8.285.000,00 kn ili 1,86% više od planiranih za 2021. godinu. Porezni prihodi odnose se na:

* prihodi od poreza i prireza na dohodak,
* prihodi od poreza na imovinu,
* prihodi od poreza na robu i usluge.

***Prihodi od poreza I prireza na dohodak***

 Prihodi od poreza na dohodak veći su u odnosu na prethodnu godinu za 5,38%.

***Prihodi od poreza na imovinu***

 Prihodi od poreza na imovinu u proračunskoj strukturi ukupnih prihoda/primitaka planirani su za 12,5% manje u odnosu na aktualni plan u 2021. godini.

Prihode od poreza na imovinu čine:

* prihod od poreza na kuće za odmor,
* porez na korištenje javnih površina,
* prihod od poreza na promet nekretnina.

*Prihod od poreza na kuće za odmor*planiran je u iznosu od 1.350.000,00 kn, a naplaćuje se temeljem Odluke o porezima Općine Punat kojom je propisano da se porez na kuće za odmor plaća u godišnjem iznosu od 15,00 kn po jednom četvornom metru korisne površine kuće za odmor.

*Prihod od poreza na promet nekretnina* planiran je u iznosu od 1.750.000,00 kn sukladno procijenjenoj realizaciji u 2021.g.

*Prihodi od poreza na robu i usluge*

 Na 33. sjednici Općinskog vijeća održanoj dana 13. studenoga 2020. godine donesena je Odluka o porezima Općine Punat („Službene novine Primorsko-goranske županije” broj 38/20). Intencija Odluke bila je olakšati obavljanje ugostiteljske djelatnosti na području Općine Punat u situaciji izazvanom koronavirusom COVID 19 i to na način da se ukine porez na potrošnju na godinu dana, dakle do 31. prosinca 2021. godine. Općina Punat na prijedlog općinskog načelnika, a s obzirom na dobru turističku sezonu ponovno ima namjeru uvesti porez na potrošnju i naplatu istog od 1. siječnja 2022. godine te je sukladno navedenom, u proračunu za 2022. godinu, planiran prihod u iznosu od 350.000,00 kn. U 2021. godini porez je bio planiran u iznosu od 10.000,00 kn s obzirom na uplate iz prethodnih godina.

**Pomoći od inozemstva i od subjekata unutar općeg proračuna**

Pomoći su planirane u iznosu od 1.920.663,10 kn i čine ju:

Pomoći proračunu iz drugih proračuna u iznosu od 281.100,00 kn odnosi se na:

 - 20.000,00 kn tekuće pomoći iz državnog proračuna za manifestaciju festival folklora otoka Krka;

 - 10.000,00 kn tekuće pomoći iz županijskog proračuna za manifestaciju festival folklora otoka Krka;

 - 42.000,00 kn tekuće pomoći iz proračuna JLS za manifestaciju festival folklora otoka Krka;

 - 3.150,00 kn tekuća pomoć iz županijskog proračuna za namirenja troškova ogrijeva za korisnike centra za socijalnu skrb;

 - 100.000,00 kn kapitalnih pomoći iz državnog proračuna za ulaganje u prometnice;

 - 21.700,00 kn odnosi se na kapitalnu pomoć iz državnog proračuna za rekonstrukciju mrtvačnice na groblju Sv. Blaž u Puntu. Sredstva su odobrena unutar podmjere 19.2 „Provedba operacije unutar CLLD strategije“ koja se provodi putem lokalnih razvojnih strategija odabranih LAG - a;

 -188.971,99 kn odnosi se na kapitalnu pomoć iz državnog proračuna za rekonstrukciju zgrade Stare škole u Staroj Baški. Projekt je prijavljen na natječaj Programa ruralnog razvoja RH.

Kapitalne pomoći od izvanproračunskih korisnika u iznosu od 271.366,50 kn odnose se na nabavu „pametnih“ spremnika za komunalni otpad. Općina Punat prijavila se na natječaj Fonda za zaštitu okoliša i enegetsku učinkovitost uz potporu od 60%.

Pomoći iz državnog proračuna temeljem prijenosa EU sredstava u iznosu od 1.263.474,61 kn odnose se na:

* Sredstva koja su odobrena unutar podmjere 19.2 „Provedba operacije unutar CLLD strategije“ koja se provodi putem lokalnih razvojnih strategija odabranih LAG-ova u iznosu od 195.300,00 kn za rekonstrukciju mrtvačnice na groblju sv. Blaž;
* Pomoć za rekonstrukciju zgrade Stare škole u Staroj Baški. Projekt je prijavljen na natječaj Programa ruralnog razvoja RH. Ukupna vrijednost projekta iznosi 3.141.433,25 kn od čega je 2.513.146,60 kn predviđenih bespovratnih sredstava, a 628.286,65 kn iz Proračuna Općine. Prihod po toj osnovi u 2022.g. planiran je u iznosu od 1.068.174,61 kn.

**Prihodi od imovine**

|  |  |  |  |  |
| --- | --- | --- | --- | --- |
| **PRIHODI OD IMOVINE** | **PLAN 2021.** | **PLAN 2022.** | **% učešća** | **Index 2021./2020.** |
| PRIHOD OD FINANCIJSKE IMOVINE | 20.585,18  | 20.100,00  | 1,12  | 97,64 |
| PRIHOD OD NEFINANCIJSKE IMOVINE | 2.036.150,00  | 1.778.400,00  | 98,88  | 87,34 |
| **UKUPNO:** | **2.056.735,18**  | **1.798.500,00**  | **100,00**  | **87,44** |

Prihodi od imovine manji su u odnosu na 2021. godinu za 12,56%.

* prihod od financijske imovine, kojeg čini prihod od kamata na depozite po viđenju i zatezne kamate iz obveznih odnosa planiran je u iznosu od 20.100,00 kn.
* prihod od nefinancijske imovine, kojeg čine prihodi od naknada za koncesije, prihodi od zakupa i iznajmljivanja, prihodi od spomeničke rente i naknada za promjenu namjene poljoprivrednog zemljišta planiraju se u iznosu od 1.778.400,00 kn.

**Prihodi od upravnih i administrativnih pristojbi, pristojbi po posebnim propisima**

|  |  |  |  |  |
| --- | --- | --- | --- | --- |
| **PRIHODI OD UPRAVNIH I ADMINISTRATIVNIH PRISTOJBI, PRISTOJBI PO POSEBNIM PROPISIMA**  | **PLAN 2021.** | **PLAN 2022.** | **% učešća** | **Index 2022./2021.** |
| UPRAVNE I ADMINISTRATIVNE PRISTOJBE | 1.139.000,00  | 1.218.500,00  | 16,30  | 106,98 |
| PRIHODI PO POSEBNIM PROPISIMA | 64.000,00  | 56.000,00  | 0,75  | 87,50 |
| KOMUNALNI DOPRINOS I NAKNADE | 6.351.000,00  | 6.200.000,00  | 82,95  | 97,62 |
| **UKUPNO:** | **7.554.000,00**  | **7.474.500,00**  | **100,00**  | **98,95** |

Prihod je planiran u iznosu od 7.474.500,00 kuna ili 1,05% manje u odnosu na 2021. godinu.

Ovu vrstu prihoda čine:

* prihodi od administrativnih – upravnih pristojbi: prihod od općinskih upravnih pristojbi, prihod od prodaje državnih biljega, prihod od turističke i eko pristojbe, naknade za zadržavanje nezakonito izgrađenih zgrada;
* prihodi po posebnim propisima: prihod od vodnog doprinosa, stanarine, prihod od zakupa, prodaje poljoprivrednog zemljišta te prihodi po osnovu Ugovora o međusobnim pravima i obvezama u pogledu izgradnje građevina prema provedbenom programu društveno poticane stanogradnje;
* komunalni doprinos i komunalna naknada.

Prihod od administrativnih pristojbi planiran je za 6,98% više u odnosu na 2021. godinu. Povećanje bilježe prihodi od turističke i ekološke pristojbe temeljem procjene izvršenja iz 2021.g. Prihodi s osnova komunalnog doprinosa i naknade planirani su za 1,62% više u odnosu na 2021.g.

**Kazne, upravne mjere i ostali prihodi**

Ova grupa prihoda odnosi se na prihod od kazni i upravnih mjera, ostalih refundacija i povrata u proračun te prihodi od iznajmljivanja školske sportske dvorane.

**II. 2. Prihodi od prodaje nefinancijske imovine**

Prihodi od prodaje nefinancijske imovine predlažu se u iznosu od 3.161.000,00 kn odnosno 51,89% manje u odnosu na prethodnu godinu.

|  |  |  |  |  |
| --- | --- | --- | --- | --- |
| **PRIHODI OD PRODAJE NEFINANCIJSKE IMOVINE** | **PLAN 2021.** | **PLAN 2022.** | **% učešća** | **Index 2022./2021.** |
| PRIHODI OD PROD. NEPROIZV.DUGOTR.IMOVINE | 4.069.511,25  | 3.150.000,00  | 99,65  | 77,40 |
| PRIHODI OD PROD.PROIZV. DUGOTR.IMOVINE | 2.501.000,00  | 11.000,00  | 0,35  | 0,44 |
| **UKUPNO:** | **6.570.511,25**  | **3.161.000,00**  | **100,00**  | **48,11** |

Prihode od prodaje nefinancijske imovine čine:

* prihodi od prodaje neproizvedene imovine,
* prihodi od prodaje proizvedene imovine

*Prihodi od prodaje neproizvedene imovine* odnose se na prodaju i zamjenu građevinskog zemljišta u vlasništvu Općine Punat u iznosu od 3.150.000,00 kn.

*Prihodi od prodaje proizvedene imovine* odnose se na prihod ostvaren prodajom stanova sa stanarskim pravom i planirani su u iznosu od 11.000,00 kn.

**II.3. PRIMICI OD FINANCIJSKE IMOVINE I ZADUŽIVANJA**

|  |  |  |  |  |
| --- | --- | --- | --- | --- |
| **PRIMICI OD FINANCIJSKE IMOVINE I ZADUŽIVANJA** | **PLAN 2021.** | **PLAN 2022.** | **% učešća** | **Index 2022./2021.** |
| PRIMICI OD ZADUŽIVANJA | 3.789.084,04 | 0,00 | 0,00 | 0,00 |
| **UKUPNO:** | **3.789.084,04** | **0,00** | **100,00** | **0,00** |

U 2022. g. Općina Punat nema planirane primitke od zaduživanja.

**III. OBRAZLOŽENJE RASHODA/IZDATAKA**

 Prioriteti financiranja javnih rashoda/izdataka u 2022. godini utvrđeni su na temelju:

* zakonskih odredbi kojima su utvrđene obveze financiranja pojedinih djelatnosti iz nadležnosti jedinica lokalne samouprave,
* prijedloga građana iskazanih putem udruga civilnog društva,
* prijedloga građana
* prijedloga Jedinstvenog upravnog odjela,

 Kod planiranja ukupnih rashoda/izdataka poštivana su sljedeća načela:

* financiranje rashoda poslovanja isključivo iz prihoda poslovanja,
* namjensko trošenje kapitalnih prihoda isključivo za financiranje kapitalnih rashoda,
* namjensko trošenje ukupnog prihoda od komunalne naknade,
* namjensko trošenje ukupnog prihoda od komunalnog doprinosa,
* namjensko trošenje naknade za legalizaciju,
* namjensko trošenje prihoda od naknade za koncesije na pomorskom dobru isključivo za

 financiranje projekata u funkciji poboljšanja stanja na pomorskom dobru,

* namjensko trošenje ostalih prihoda posebne namjene,
* namjensko trošenje vodnog doprinosa,
* namjensko trošenje prihoda od spomeničke rente,
* namjensko trošenje prihoda od turističke i ekološke pristojbe,
* namjensko trošenje pomoći i donacija.

Rashodi su planirani sukladno prioritetima prema sljedećem redoslijedu:

* financiranje osnovnih obveznih zakonskih funkcija,
* financiranje započetih nerealiziranih planiranih kapitalnih projekata u 2021. godini,
* financiranje nerealiziranih planiranih kapitalnih projekata u 2021. godini,
* financiranje novih kapitalnih projekata prema stupnju pripremljenosti,
* financiranje ostalih rashoda i izdataka.

Pregled planiranih rashoda/izdataka dan je u sljedećoj tablici:

|  |  |  |  |  |
| --- | --- | --- | --- | --- |
| **RASHODI** | **PLAN 2021.** | **PLAN 2022.** | **% učešća** | **Index 2022./2021.** |
| RASHODI POSLOVANJA | 16.753.554,74  | 14.525.224,52  | 62,56  | 86,70 |
| RASHODI ZA NAB.NEFINANC.IMOVINE | 9.538.120,97  | 6.479.210,75  | 27,91  | 67,93 |
| IZDACI ZA FINANCIJSKU IMOVINU | 2.617.473,25  | 2.212.450,00  | 9,53  | 84,53 |
| MANJAK PRIHODA | 887.420,61  | 0,00  | 0,00  | 0,00 |
| **UKUPNO:** | **29.796.569,57**  | **23.216.885,27**  | **100,00**  | **77,92** |

Planirani ukupni rashodi/izdaci u 2022. godini iznose 23.216.885,27 kn i manji su u odnosu na prethodnu godinu za 22,08%. Rashodi Općine Punat sastoje se od:

* rashoda poslovanja koji sudjeluju sa 62,56% u proračunskoj strukturi;
* rashoda za nabavu nefinacijske imovine koji sudjeluju sa 27,91% u proračunskoj strukturi
* izdataka za financijsku imovinu koji sudjeluju sa 9,53% u proračunskoj strukturi.

Općina Punat nema planirani manjak za 2022. g.

Struktura rashoda:

***III. 1. Rashodi poslovanja***

|  |  |  |  |  |
| --- | --- | --- | --- | --- |
| **RASHODI POSLOVANJA** | **PLAN 2021.** | **PLAN 2022.** | **% učešća** | **Index 2022./2021.** |
| RASHODI ZA ZAPOSLENE | 2.588.500,00  | 2.476.000,00  | 17,05  | 95,65 |
| MATERIJALNI RASHODI | 5.462.188,80  | 5.411.466,65  | 37,26  | 99,07 |
| FINANCIJSKI RASHODI | 366.937,60  | 324.189,13  | 2,23  | 88,35 |
| SUBVENCIJE | 5.500,00  | 13.800,00  | 0,10  | 250,91 |
| POMOĆI DANE U INOZEM. I UNUTAR OPĆEG PRORAČUNA | 2.271.321,53  | 3.010.168,74  | 20,72  | 132,53 |
| NAKNADE GRAĐANIMA I KUĆANSTVIMA | 1.280.100,00  | 1.616.150,00  | 11,13  | 126,25 |
| OSTALI RASHODI | 4.779.006,81  | 1.673.450,00  | 11,52  | 35,02 |
| **UKUPNO:** | **16.753.554,74**  | **14.525.224,52**  | **100,00**  | **86,70** |

*Rashodi za zaposlene* planirani su u skladu sa zakonskim propisima, općim aktima Općine Punat i odredbama Pravilnika o pravima iz službe - radnog odnosa zaposlenih službenika u JUO-u Općine Punat. Iznosi su planirani na temelju punog radnog vremena za sve službenike i dužnosnike te su manji u odnosu na prethodnu godinu za 4,35%. U proračunu su planirani rashodi za 14 službenika i 1 dužnosnika.

*Materijalni rashodi* planirani su za 0,93% manje u odnosu na prethodnu godinu, a obuhvaćaju naknade troškova zaposlenim, rashode za material i energiju ( uredski material, literature, arhivski material, material i sredstva za čišćenje i održavanje, električna energija, material i dijeloci za tekuće i investicijsko održavanje postrojenja i opreme, službena, radna odjeća i obuća, usluge telefon, poštarina, rent-a-car, usluge tekućeg i investicijskog održavanja građevinskih objekata (održavanje javne rasvjete i održavanje nerazvrstanih cesta), ostale usluge tekućeg i investicijskog održavanja, usluge promidžbe i informiranja, komunalni usluge, zakupnine najamnine, zdravstvene i veterinarske usluge, usluge odvjetnika, geodetsko katastarske usluge, usluge vještačenja, računalne usluge, grafičke i tiskarske usluge, usluge pri registraciji prijevoznih sredstava, usluge čišćenja pranja i sl. te naknada za energetsku uslugu.

*Financijski rashodi*odnose se na plaćanje kamata po dugoročnom kreditu za rekonstrukciju zgrade O.Š. F.K. Frankopan Krk, P.Š. Punat s dogradnjom školske sportske dvorane, kamate vezane uz uzimanje dugoročnog kredita za izgradnju i rekonstrukciju poslovne i komunalne infrastrukture, usluge platnog prometa te zatezne kamate iz poslovnih odnosa.

*Subvencije* se odnose na sufinanciranje kamata za turističke kredite te naknadu za otkup vune ovčarima i subvencionirano klanje ovaca.

*Pomoći* su veće za 32,53% u odnosu na prethodnu godinu.

Pomoći unutar općeg proračuna planirane su u iznosu od 662.176,48 kuna i odnose se na sljedeće:

- 133.016,00 kn – vatrogasna zajednica otoka Krka - pomoć proračunu grada Krka za financiranje rashoda za zaposlene JVP Grada Krka;

- 514.160,48 kn - svjetlovodna mreža – PRŠI- pomoć proračunu grada Krka za projekt izgradnje širokopojasne mreže slijedeće generacije na otoku Krku

- 7.000,00 kn – izbor sportaša godine – pomoć općinskom proračunu domaćina održavanja manifestacije;

- 3.000,00 kn – pomoć Općini Tovarnik za Festival bundevijade;

- 5.000,00 kn - sredstva za troškove odvjetnika za potrebe izvlaštenja prilikom izgradnje kružnog toka na osnovu Sporazuma o zajedničkom financiranju izvođenja radova izvanrednog održavanja na izgradnji kružnog toka sa sanacijom privoza ŽC 5125, lokalitet Punatsa Županijskom upravom za ceste PGŽ-a.

Pomoći proračunskim korisnicima drugih proračuna u iznosu od 2.347.992,26 kn odnose se na sljedeće:

* 1.776.000,00 kn – Grad Krk dječji vrtić Katarina Frankopan za financiranje redovne djelatnosti dječjeg vrtića
* 175.000,00 kn - O.Š. F.K. Frankopan, Punat - voditeljstvo, izborna nastava, učitelj u produženom boravku i psiholog.

36.000,00 kn - O.Š. F.K. Frankopan temeljem Sporazuma o razgraničenju materijalnih

troškova i korištenju ŠSD PŠ Punat od 27. veljače 2020. godine u popodnevnim satima.

* 10.000,00 kn - S.Š. Hrvatski kralj Zvonimir Krk – dan učitelja, maturalne zabave i sl.
* 301.792,26 kn - JVP Otoka Krka - sredstva za financiranje redovne djelatnosti u skladu sa Zakonom o vatrogastvu
* 15.000,00 kn - Područna vatrogasna zajednica otoka Krka za provedbu programa

aktivnosti posebnih mjera zaštite od požara u razdoblju od 01.06.-30.09.

* 12.000,00 kn – Dom zdravlja PGŽ u Krku - sufinanciranje hitne medicinske pomoći za vrijeme trajanja turističke sezone
* 2.200,00 kn – Doma zdravlja PGŽ u Krku tečaj za trudnice
* 20.000,00 kn - Centar za brdsko – planinsku poljoprivredu za sufinanciranje programa i aktivnosti

***Naknade građanima iz proračuna*** veće su za 26,25% u odnosu na prethodnu godinu, a odnose se na rashode za javna priznanja, nagrade sportašima, sufinanciranje boravka djece u DV Svete Male Terezije, stipendije za učenike i studente, pomoć obiteljima i kućanstvima za nabavku udžbenika i radnih bilježnica, sufinanciranje cijene prijevoza učenicima i studentima, darove djeci povodom božićnih praznika, program “Pomoć u kući”. Do povećanja su doveli više planirani rashodi za nagrade uspješnim sportašima temeljem odluke načelnika te financiranje troškova boravka djece u DV Svete Male Terezije koje plaćaju roditelji.

***Ostali rashodi***bilježe smanjenje u odnosu na prethodnu godinu, a obuhvaćaju tekuće donacije Crvenom križu, financiranje hladnog pogona i programa TZ-u Otoka Krka, financiranje političkih stranaka, tekuće donacije TZ Punat za provedbu programa, programe javnih potreba u kulturi, sportu te program razvoja civilnog društva, festival MiK, tekuće donacije vjerskim zajednicama te donaciju lovačkom društvu za provedbu programa zaštite divljači. Kapitalne donacije odnose se na donaciju hrvatskom branitelju iz Domovinskog rata za priključak struje. Kazne, penali i naknada štete odnose se na naknadu štete RH za prodano zemljište koje je Općina Punat imala u svojim poslovnim knjigama, a koje je bilo izvanknjižno vlasništvo RH. Kapitalne pomoći odnose se na pomoć društvu Ponikve eko otok Krk d.o.o. odnosno SIK d.o.o. koja se odnosi na podmirenje pripadajućeg dijela kamata vezano uz EU projekt „Prikupljanje, odvodnja i pročišćavanje otpadnih voda “,pomoć gradu Krku za projekt izgradnje širokopojasne mreže slijedeće generacije na otoku Krku te pomoć za nabavu geografskog informacijskog sustava (GIS) za optičku mrežu te izradu katastra izgrađene infrastrukture – vodova (kabela) elektroničke komunikacijske infrastrukture i povezane opreme.

***III. 2. Rashodi za nabavu nefinancijske imovine***

Rashodi su planirani u iznosu od 6.479.210,75 kn i u odnosu na 2021. godinu manji su za 32,07%.

|  |  |  |  |  |
| --- | --- | --- | --- | --- |
| **RASHODI ZA NABAVU NEFINANCIJSKU IMOVINU** | **PLAN 2021.** | **PLAN 2022.** | **% učešća** | **Index 2022./2021.** |
| RASHODI ZA NABAVU NEPROIZV.DUG.IMOVINE | 2.808.080,00  | 900.000,00  | 13,89 | 32,05 |
| RASHODI ZA NABAVU PROIZV. DUGOTR.IMOVINE | 1.362.522,75  | 2.510.277,50  | 38,74 | 184,24 |
| RASHODI ZA NABAVU POHRANJENIH VRIJEDNOSTI | 10.000,00  | 10.000,00  | 0,15 | 100,00 |
| RASHODI ZA DODATNA ULAGANJA NA NEFIN.IMOVINI | 5.357.518,22  | 3.058.933,25  | 47,21 | 57,10 |
| **UKUPNO:** | **9.538.120,97**  | **6.479.210,75**  | **100,00** | **67,93** |

*Rashodi za nabavu neproizvedene imovine* planirani su za 22,05% manje nego prethodne godine, aodnose se na otkup zemljišta.

*Rashodi za nabavu proizvedene dugotrajne imovine* planirani su sa 84,24% većim iznosom u odnosu na prethodnu godinu. Većina ulaganja planirana je u Programu gradnje objekata i uređaja komunalne infrastrukture, dok je ostalo planirano za kapitalna ulaganja za potrebe JUO-a i WI-FI opremu, nabavu “pametnih” spremnika za komunalni otpad te nabavu nadzornih kamera.

Rashodi za nabavu knjiga iznose 10.000,00 kuna i jednaki su kao i prethodne godinu.

***Rashodi za dodatna ulaganja na nefinancijskoj imovini*** manji su za 42,90% u odnosu na 2021. godinu, a obuhvaćaju ulaganja u prometnice, javnu rasvjetu, oborinsku odvodnju, rekonstrukciju mrtvačnice na groblju Sv. Blaž u Puntu, rekonstrukciju zgrade Stare škole u Staroj Baški i izradu energetskog certifikata zgrade Pod topol.

***III. 3. Izdaci za financijsku imovinu i otplate zajmova***

|  |  |  |  |  |
| --- | --- | --- | --- | --- |
| **IZDACI ZA FINANCIJSKU IMOVINU I OTPLATU ZAJMOVA** | **PLAN 2021.** | **PLAN 2022.** | **% učešća** | **Index 2022./2021.** |
| IZDACI ZA DIONICE I UDJELE U GLAVNICI | 717.000,00  | 258.000,00  | 11,66  | 35,98 |
| IZDACI ZA OTPLATU GLAVNICE PRIMLJENIH KREDITA I ZAJMOVA | 1.900.473,25  | 1.954.450,00  | 88,34  | 102,84 |
| **UKUPNO:** | **2.617.473,25**  | **2.212.450,00**  | **100,00**  | **84,53** |

Izdaci su planirani u iznosu od 2.212.450,00 kn te su za 15,47% manji u odnosu na prethodnu godinu. Planirano se odnosi na sredstva za povećanje temeljnog kapitala u trgovačkom društvu SIK d.o.o. s osnova ulaganja u EKI te otplatu glavnica po dugoročnim kreditima.

IV. FUNKCIJSKA KLASIFIKACIJA RASHODA

|  |  |  |  |
| --- | --- | --- | --- |
|  | **OPIS** | **IZNOS** | **% učešća** |
| 01 | Opće javne usluge | 4.318.250,00 | 20,56  |
| 03 | Javni red i sigurnost | 548.558,26 | 2,61  |
| 04 | Ekonomski poslovi | 1.546.531,63 | 7,36  |
| 05 | Zaštita okoliša | 907.777,50 | 4,32  |
| 06 | Usluge unapređenja stanovanja i zajednice | 8.913.667,88 | 42,44  |
| 07 | Zdravstvo | 138.400,00 | 0,66  |
| 08 | Rekreacija, kultura i religija | 1.600.100,00 | 7,62  |
| 09 | Obrazovanje | 2.304.000,00 | 10,97  |
| 10 | Socijalna zaštita | 727.150,00 | 3,46  |
|   | **UKUPNO:** | **21.004.435,27** | **100,00**  |

Struktura rashoda po funkcijskoj klasifikaciji:

Najviše rashoda planirano je u funkciji usluge unapređenja stanovanja i zajednice i odnosi se na povećano ulaganje temeljem Programa održavanja komunalne infrastrukture, Programa gradnje objekata i uređaja komunalne infrastrukture, nabavu „pametnih“ spremnika za komunalni otpad i rekonstrukciju zgrade Stare škole u Staroj Baški.

**V. ORGANIZACIJSKA KLASIFIKACIJA RASHODA/ IZDATAKA**

|  |  |  |  |
| --- | --- | --- | --- |
| R.br. | RAZDJEL | IZNOS | % učešća |
| 1 | Razdjel 001 OPĆINSKO VIJEĆE | 136.700,00 | 0,59 |
| 2 | Razdjel 002 NAČELNIK | 109.500,00 | 0,47 |
| 3 | Razdjel 003 JEDINSTVENI UPRAVNI ODJEL | 22.970.685,27 | 98,94 |
|   | **UKUPNO:** | **23.216.885,27**  | **100,00** |

Ukupni rashodi/izdaci raspoređeni su u skladu s Pravilnikom o proračunskim klasifikacijama („Narodne novine“ broj 26/10,120/13 i 1/20) u tri razdjela, i to Općinsko vijeće, Općinski načelnik i Jedinstveni upravni odjel.

Najveći dio rashoda 98,94% odnosi se na Jedinstveni upravni odjel.

***II POSEBNI DIO***

**RAZDJEL: 001 OPĆINSKO VIJEĆE**

**GLAVA: 01 OPĆINSKO VIJEĆE**

**PROGRAM 1020 JAVNA UPRAVA I ADMINISTRACIJA**

Zakonska osnova:

* Zakon o lokalnoj i područnoj (regionalnoj) samoupravi („Narodne novine” broj 33/01, 60/01, 129/05, 109/07, 125/08, 36/09, 150/11, 144/12, 19/13 - pročišćeni tekst, 137/15, 123/17, 98/19, 144/20);
* Statut Općine Punat ("Službene novine Primorsko – goranske županije" 8/18,10/19, 3/20 i 3/21);
* Poslovnik o radu Općinskog vijeća Općine Punat ("Službene novine Primorsko-goranske županije" broj [12/18](http://www.sn.pgz.hr/default.asp?Link=odluke&id=37309), [3/20](http://www.sn.pgz.hr/default.asp?Link=odluke&id=41093) i 3/21);
* O[dluka o raspoređivanju sredstava za financiranje aktivnosti političkih stranaka i nezavisnih vijećnika u Općinskom vijeću Općine Punat za 2020. godinu](https://sjednice.punat.hr/pdfviewer/1672?backUrl=%2F%231%2F79&signature=99511120700ed24373484495bb066d0f2a842a7736f8a6ef15eb8d8c2701f740) („Službene novine Primorsko-goranske županije“ 41/20, 22/21)
* Odluke o naknadama troškova za rad u tijelima Općine Punat („ Službene novine Primorsko-goranske županije“ broj 6/10, 8/15);

Cilj programa: Razvoj efikasne i transparentne lokalne samouprave

|  |  |  |
| --- | --- | --- |
| *Aktivnost* | *A102001* | *Redovna aktivnost općinskog vijeća* |

 Programom su osigurana sredstva za rad predstavničkog tijela - naknade za rad članova Općinskog vijeća, naknade članovima odbora, donacije političkim strankama za rad u vijeću i naknada za rad vijeća za koncesije. Također osiguravaju se sredstva za dodjelu javnih priznanja fizičkim i pravnim osobama neovisno o njihovom prebivalištu, u pravilu za Dan Općine Punat, 30. studenog, radi odavanja priznanja za iznimna postignuća i doprinos od osobitog značenja za razvitak i ugled Općine Punat, a poglavito za naročite uspjehe u unapređivanju gospodarstva, znanosti, kulture, zaštite i unapređivanja čovjekova okoliša, sporta, tehničke kulture, zdravstva i drugih javnih djelatnosti te za promicanje aktivnosti koje su k tome usmjerene.

|  |  |  |
| --- | --- | --- |
| *Aktivnost* | *A102002* | *Međunarodna suradnja i suradnja općina i gradova* |

 Programom su osigurana sredstva za potrebe međunarodne suradnje i suradnje sa zbratimljenom općinom.

**RAZDJEL: 002 NAČELNIK**

**GLAVA: 01 NAČELNIK**

|  |  |  |  |  |
| --- | --- | --- | --- | --- |
| **Program** | **1021** | **JAVNA UPRAVA I ADMINISTRACIJA** |  |  |

Zakonska osnova:

* Zakon o lokalnoj i područnoj (regionalnoj) samoupravi („Narodne novine” broj 33/01, 60/01, 129/05, 109/07, 125/08, 36/09, 150/11, 144/12, 19/13 - pročišćeni tekst, 137/15, 123/17, 98/19 i 144/20);
* Statut Općine Punat ("Službene novine Primorsko – goranske županije" 8/18,10/19, 3/20 i 3/21);
* Zakon o zaštiti potrošača („Narodne novine“ broj , 41/14, 110/15, 14/19)

Cilj programa: Prepoznavanje lokalnih potreba, pridonijeti ravnomjernijem razvoju svih dijelova Općine.

|  |  |  |
| --- | --- | --- |
| *Aktivnost* | *A102101* | *Redovna aktivnost načelnika* |

Programom su osigurana sredstva za rashode općinskog načelnika – rashode vezane uz službena putovanja, seminare, tisak, literaturu i sl., rashode za reprezentaciju te proračunsku zalihu.

|  |  |  |
| --- | --- | --- |
| *Aktivnost* | *A102102* | *Savjet potrošača* |

Jedinice lokalne samouprave sukladno Zakonu o zaštiti potrošača obvezne su provoditi mjere vezane za zaštitu prava potrošača na svom području. Hrvatski sabor donio je Nacionalni program zaštite potrošača u čijoj provedbi su dužne sudjelovati i jedinice lokalne samouprave te se u navedenoj aktivnosti osiguravaju sredstva za rad tj. naknade za rad članova Savjeta potrošača Općine Punat.

**RAZDJEL: 003 JEDINSTVENI UPRAVNI ODJEL**

**GLAVA: 01 JUO**

|  |  |  |  |  |
| --- | --- | --- | --- | --- |
| **Program** | **1001** | **JAVNA UPRAVA I ADMINISTRACIJA** |  |  |

Zakonska osnova:

* Zakon o lokalnoj i područnoj (regionalnoj) samoupravi („Narodne novine” broj 33/01, 60/01, 129/05, 109/07, 125/08, 36/09, 150/11, 144/12, 19/13-pročišćeni tekst, 137/15, 123/17, 98/19, 144/20);
* Statut Općine Punat ("Službene novine Primorsko – goranske županije" 8/18,10/19, 3/20 i 3/21);
* Zakon o općem upravnom postupku („Narodne novine“ broj [47/09](https://narodne-novine.nn.hr/clanci/sluzbeni/2009_04_47_1065.html), 110/21);
* Zakon o upravnim sporovima („Narodne novine“, broj [20/10](https://narodne-novine.nn.hr/clanci/sluzbeni/2010_02_20_483.html), [143/12](https://narodne-novine.nn.hr/clanci/sluzbeni/2012_12_143_3036.html), [152/14](https://narodne-novine.nn.hr/clanci/sluzbeni/2014_12_152_2858.html), [29/17](https://narodne-novine.nn.hr/clanci/sluzbeni/2017_03_29_657.html), 110/21);
Zakon o sprječavanju sukoba interesa („Narodne novine“ broj [26/11](https://narodne-novine.nn.hr/clanci/sluzbeni/2011_03_26_547.html), [12/12](https://narodne-novine.nn.hr/clanci/sluzbeni/2012_01_12_334.html), [48/13](https://narodne-novine.nn.hr/clanci/sluzbeni/2013_04_48_914.html) -pročišćeni tekst, [57/15](https://narodne-novine.nn.hr/clanci/sluzbeni/2015_05_57_1113.html), [98/19](https://narodne-novine.nn.hr/clanci/sluzbeni/2019_10_98_1924.html));
* Zakon o upravnim pristojbama („Narodne novine“ broj [115/16](https://narodne-novine.nn.hr/clanci/sluzbeni/2016_12_115_2521.html));
* Uredba o tarifi upravnih pristojbi („ Narodne novine“ broj broj 92/21, 93/21-ispr, 95/21-ispr.);
* Zakon o arhivskom gradivu i arhivima („Narodne novine“, broj [61/18](https://narodne-novine.nn.hr/clanci/sluzbeni/2018_07_61_1265.html), [98/19](https://narodne-novine.nn.hr/clanci/sluzbeni/2019_10_98_1948.html));
Pravilnik o upravljanju dokumentarnim gradivom izvan arhiva ("Narodne novine", broj [105/20](https://narodne-novine.nn.hr/clanci/sluzbeni/2020_09_105_1963.html) );
Pravilnik o stručnim arhivskim zvanjima i drugim zvanjima u arhivskoj struci te uvjetima i načinu njihova stjecanja ("Narodne novine" broj [104/19](https://narodne-novine.nn.hr/clanci/sluzbeni/full/2019_10_104_2090.html));
Pravilnik o jedinstvenim klasifikacijskim i brojčanim oznakama stvaralaca i primalaca akata („Narodne novine“ broj 38/88);
* Uredba o uredskom poslovanju („Narodne novine“ broj 75/21);
* Opća uredba o zaštiti podataka (GDPR);
* Zakon o provedbi Opće uredbe o zaštiti podataka ("Narodne novine" broj [42/18](https://narodne-novine.nn.hr/clanci/sluzbeni/2018_05_42_805.html));
* Zakon o pravu na pristup informacijama („Narodne novine“, broj [25/13](https://narodne-novine.nn.hr/clanci/sluzbeni/2013_02_25_403.html), [85/15](https://narodne-novine.nn.hr/clanci/sluzbeni/2015_08_85_1649.html));
* Pravilnik o unutarnjem redu Jedinstvenog upravnog odjela Općine Punat („Službene

novine Primorsko – goranske županije“ broj 1/21);

* Pravilnik o pravima iz službe – radnog odnosa zaposlenih u Jedinstvenom upravnom odjelu Općine Punat („Službene novine Primorsko – goranske županije“ broj [23/14](http://www.sn.pgz.hr/default.asp?Link=odluke&id=30752), [42/14](http://www.sn.pgz.hr/default.asp?Link=odluke&id=31705), 34/19);
* Etički kodeks službenika i namještenika u Jedinstvenom upravnom odjelu Općine Punat („Službene novine Primorsko – goranske županije“ broj [25/14](http://www.sn.pgz.hr/default.asp?Link=odluke&id=30810));
* Zakon o službenicima i namještenicima u lokalnoj i područnoj (regionalnoj) samoupravi („Narodne novine“ broj 86/06, 61/11, 04/18, 112/19);
* Zakon o proračunu („Narodne novine“ broj 87/08, 136/12, 15/15);
* Odluka o koeficijentima za obračun plaće službenika i namještenika u Jedinstvenom upravnom odjelu Općine Punat („Službene novine Primorsko- goranske županije“ broj 12/18);
* Odluka o osnovici i koeficijentu za obračun plaće općinskog načelnika i zamjenika općinskog načelnika i visini naknade za rad općinskog načelnika i zamjenika općinskog načelnika koji dužnost obnašaju bez zasnivanja radnog odnosa („Službene novine Primorsko- goranske županije“ broj 12/18).

Cilj programa: osiguravanje nesmetanog obavljanja poslova općinske uprave uz optimalni broj službenika i namještenika, zadovoljavajuću opremu i druge radne uvjete, a radi zadovoljavanja potreba mještana u okviru zakonom utvrđenih zadaća koje obavlja jedinica lokalne samouprave.

|  |  |  |
| --- | --- | --- |
| *Aktivnost* | *A100103* | *Redovna djelatnost JUO* |

Sredstva su osigurana za isplatu plaća i ostalih naknada, kao i za rashode za službena putovanja, naknade za prijevoz, stručna osposobljavanja i usavršavanja, nabavu uredskog materijala, literaturu, usluge telefona, električnu energiju, poštarinu, pogrebničke usluge, komunalne usuge, sudske i javnobilježničke pristojbe, premije osiguranja zaposlenika i imovine poštarinu, odvjetničke i računalne usluge, najam opreme i optičkih kablova, geodetsko katastarske usluge, upise nerazvrstanih cesta i usluge procjene i vještačenja te naknade poreznoj upravi za naplatu prihoda od poreza na promet nekretnina.

Unutar aktivnosti osiguravaju se sredstva za uslugu platnog prometa te certifikata FINE za E-račune te je planirana naknada štete RH za prodano zemljište koje je Općina Punat imala u svojim poslovnim knjigama, a koje je bilo izvanknjižno vlasništvo RH.

|  |  |  |
| --- | --- | --- |
| *Kapitalni projekt* | *K100101* | *Ulaganje u kapitalnu imovinu* |

Unutar kapitalnog projekta - ulaganja u kapitalnu imovinu nalaze se rashodi za nabavu novih računala i računalne opreme za rad JUO-a, uredskog namještaja, uređaja za grijanje, ventilaciju i hlađenje te izradu elaborata za legalizaciju i etažiranje.

|  |  |  |  |
| --- | --- | --- | --- |
| **Program** | **1002** | **PROGRAM PREDŠKOLSKOG ODGOJA I OBRAZOVANJA** |  |

Zakonska osnova:

* Zakon o lokalnoj i područnoj (regionalnoj) samoupravi (“Narodne novine” broj 33/01, 60/,01, 129/05, 109/07, 125/08, 36/09, 150/11, 144/12, 19/13-pročišćeni tekst, 137/15, 123/17, 98/19, 144/20);
* Zakon o ustanovama („Narodne novine“ broj 76/93, 29/97, 47/99, 35/08, 127/19);
* Zakon o predškolskom odgoju i naobrazbi („Narodne novine“ broj 10/97, 107/07, 94/13, 98/19);
* Zakona o odgoju i obrazovanju u osnovnoj i srednjoj školi („Narodne novine“ broj 87/08, 86/09, 92/10, 105/10, 90/11, 5/12, 16/12, 86/12, 126/12, 94/13, 152/14, 07/17, 68/18, 98/19 i 64/20);
* Odluke o stipendiranju učenika i studenata („Službene novine Primorsko-goranske županije“ broj 30/18);

Cilj programa: osiguranje dijela financijskih sredstava za realizaciju projekata škola usmjerenih na razvoj i unapređenje odgoja i obrazovanja, osiguranje financijskih sredstava za stipendiranje učenika i studenata s područja Općine Punat, uz osiguranje sredstava za financiranje prijevoza učenika osnovne škole kao i sufinanciranje prijevoza učenika srednjih škola i studenata, nabave udžbenika za osnovnu i srednju školu te osiguranje dijela sredstava za financiranje poboljšanja materijalno tehničkih uvjeta u školama.

|  |  |  |
| --- | --- | --- |
| *Aktivnost* | *A100202* | *Financiranje redovne djelatnosti DV Katarina Frankopan* |

U Proračunu za 2022. godinu osigurana su sredstva za financiranje redovne djelatnosti vrtića Katarina Frankopan.

|  |  |  |
| --- | --- | --- |
| *Aktivnost* | *A100203* | *Dodatni program obrazovanja* |

Sredstva su planirana za dodatni program obrazovanja, a obuhvaća tekuće pomoći O.Š. F.K.Frankopan Punat (voditeljstvo, izborna nastava, učitelj u produženom boravku i psiholog) i Srednjoj školi „Hrvatski kralj Zvonimir“ Krk, sredstva za nabavu novih radnih bilježnica za učenike osnovne škole u Puntu, novčanu pomoć za nabavu udžbenika za učenike srednjih škola s područja Općine Punat, sufinanciranje cijene prijevoza za učenike i studente, sufinanciranje dječjeg vrtića Sv. Male Terezije, nabava novih likovnih kompleta za polaznike prvog razreda te stipendije i školarine.

|  |  |  |
| --- | --- | --- |
| *Kapitalni projekt* | *K100203* | *Kapitalna ulaganja u obrazovanja* |

Kapitalna ulaganja u obrazovanje odnose se na pomoć O.Š. F.K. Frankopan PŠ Punat za nabavu potrebne opreme.

|  |  |  |  |  |
| --- | --- | --- | --- | --- |
| **Program** | **1003** | **PROMICANJE KULTURE** |  |  |

Zakonska osnova:

* Zakon o lokalnoj i područnoj (regionalnoj) samoupravi („Narodne novine” broj 33/01, 60/01, 129/05, 109/07, 125/08, 36/09, 150/11, 144/12, 19/13-pročišćeni tekst, 137/15, 123/17, 98/19, 144/20);
* Zakon o financiranju javnih potreba u kulturi («Narodne novine» broj 47/90, 27/93, 38/09);
* Uredba o kriterijima, mjerilima i postupcima financiranja i ugovaranja programa i projekata od interesa za opće dobro koje provode udruge (“Narodne novine” broj 26/15;
* Pravilnik o financiranju programa, projekata i javnih potreba sredstvima Proračuna Općine Punat (“Službene novine Primorsko-goranske županije” broj 1/16)

Cilj programa: Očuvanje kulturnog identiteta, promicanje kulturnih vrijednosti, promocija Općine Punat te osiguranje financijskih sredstava za djelovanje udruga u kulturi.

|  |  |  |
| --- | --- | --- |
| *Aktivnost* | *A100301* | *Glazbeno scenski programm i kulturne manifestacije* |

Osigurana su sredstva za glazbeno scenski program i kulturne manifestacije, a obuhvaćaju sredstva za provedbu manifestacije Festival krčkog folklora, festival MIK, te donacija TZ Punat za provedbu manifestacija iz programa događanja.

|  |  |  |
| --- | --- | --- |
| *Aktivnost* | *A100302* | *Progam javnih potreba u kulturi* |

Programom javnih potreba u kulturi osigurana su sredstva za sufinanciranje djelatnosti udruga u kulturi prema dostavljenim prijedlozima programa, njihovoj kvaliteti i značaju za Općinu Punat, a temeljem natječaja, sukladno odredbama Uredbe o kriterijima, mjerilima i postupcima financiranja i ugovaranja programa od interesa za opće dobro koje provode udruge i Pravilnika o financiranju programa, projekata i javnih potreba sredstvima Proračuna Općine Punat.

|  |  |  |
| --- | --- | --- |
| *Kapitalni projekt* | *K100301* | *Nabava knjiga za knjižnicu* |

Osigurana su sredstva za nabavu novih knjiga za knjižnicu Punat.

|  |  |  |
| --- | --- | --- |
| *Tekući projekt* | *T100301* | *Andrinja- dan Općine Punat* |

Sredstva su osigurana za provedbu i organizaciju dana Općine Punat- Andrinja.

|  |  |  |
| --- | --- | --- |
| *Tekući projekt* | *T100302* | *Svi sveti- dan Stare Baške*  |

 Sredstva su osigurana za provedbu i organizaciju dana Stare Baške za blagdan Svih svetih.

|  |  |  |  |  |
| --- | --- | --- | --- | --- |
| **Program** | **1004** | **INFORMIRANJE** |  |  |

Zakonska osnova:

* Zakon o lokalnoj i područnoj (regionalnoj) samoupravi („Narodne novine” broj 33/01, 60/01, 129/05, 109/07, 125/08, 36/09, 150/11, 144/12, 19/13-pročišćeni tekst, 137/15, 123/17, 98/19, 144/20)

Cilj programa: informiranje mještana o aktualnostima iz općinske uprave objavama na web stranicama, javljanjima putem medijskih kanala, ulaganje u bežičnu (WI-FI) infrastrukturu.

|  |  |  |
| --- | --- | --- |
|  *Aktivnost* | *A100401* | *Promidžba i informiranje* |

Obuhvaća sredstva za izradu kataloga „Proračun u malom“, financiranje besplatne internetske mreže u Puntu i Staroj Baški, redovne djelatnosti emitiranja emisija Radia OK, časopis „Krčki val“, natječaje, oglase i objave akata, izradu Godišnjaka za Andrinju

|  |  |  |  |  |  |
| --- | --- | --- | --- | --- | --- |
| **Program** | **1005** | **RAZVOJ SPORTA** |  |  |  |

Zakonska osnova:

* Zakon o lokalnoj i područnoj (regionalnoj) samoupravi („Narodne novine” broj 33/01, 60/01, 129/05, 109/07, 125/08, 36/09, 150/11, 144/12, 19/13-pročišćeni tekst, 137/15, 123/17, 98/19, 144/20);
* Zakon o sportu („Narodne novine“ broj 71/06, 150/08,124/10,86/12, 94/13, 85/15, 19/16, [98/19](https://www.zakon.hr/cms.htm?id=40903), [47/20](https://www.zakon.hr/cms.htm?id=44277) i [77/20](https://www.zakon.hr/cms.htm?id=45094));
* Uredba o kriterijima, mjerilima i postupcima financiranja i ugovaranja programa i projekata od interesa za opće dobro koje provode udruge (“Narodne novine” broj 26/15;
* Pravilnik o financiranju programa, projekata i javnih potreba sredstvima Proračuna Općine Punat (“Službene novine Primorsko-goranske županije” broj 1/16)

Cilj programa: Promocija sporta sa svrhom stvaranja mladih sportaša te poticanje sportsko - rekreativnih aktivnosti mještana.

|  |  |  |
| --- | --- | --- |
| *Aktivnost* | *A100501* | *Program javnih potreba u sportu* |

Programom javnih potreba u sportu financiraju se djelatnosti udruga u sportu prema dostavljenim prijedlozima programa, njihovoj kvaliteti i značaju za Općinu Punat, temeljem natječaja, sukladno odredbama Uredbe o kriterijima, mjerilima i postupcima financiranja i ugovaranja programa od interesa za opće dobro koje provode udruge i Pravilnika o financiranju programa, projekata i javnih potreba sredstvima Proračuna Općine Punat. Također se osiguravaju sredstva za provedbu programa u sportu koje organizira TZ Punat u iznosu od 30.000,00kn.

|  |  |  |
| --- | --- | --- |
| *Aktivnost* | *A100502* | *Manifestacije i obilježavanja u sportu*  |

Manifestacije i obilježavanja u sportu obuhvaćaju manifestacije - Sportaš Otoka Krka, nagrade sportašima s područja Općine Punat za postignute odlične uspjehe na natjecanjima, a temeljem Odluke općinskog načelnika o nagrađivanju sportaša.

|  |  |  |
| --- | --- | --- |
| *Aktivnost* | *A100503* | *Školska sportska dvorana* |

Općina sufinancira dio rashoda za održavanje novoizgrađene školske sportske dvorane u popodnevnim satima temeljem Sporazuma o razgraničenju materijalnih troškova i korištenju ŠSD PŠ Punat od 27. veljače 2020. godine. Za potrebe čišćenja ŠSD PŠ Punat osigurano je 45.600,00 kn.

|  |  |  |  |  |
| --- | --- | --- | --- | --- |
| **Program** | **1006** | **RAZVOJ CIVILNOG DRUŠTVA** |  |  |

Zakonska osnova:

* Zakon o lokalnoj i područnoj (regionalnoj) samoupravi („Narodne novine” broj 33/01, 60/01, 129/05, 109/07, 125/08, 36/09, 150/11, 144/12, 19/13-pročišćeni tekst, 137/15, 123/17, 98/19, 144/20);
* Uredba o kriterijima, mjerilima i postupcima financiranja i ugovaranja programa i projekata od interesa za opće dobro koje provode udruge (“Narodne novine” broj 26/15;
* Pravilnik o financiranju programa, projekata i javnih potreba sredstvima Proračuna Općine Punat (“Službene novine Primorsko-goranske županije” broj 1/16);
* Zakon o Hrvatskoj gorskoj službi spašavanja („Narodne novine“ broj 79/06, 110/15).

Cilj programa: poticanje građanstva na aktiviranje, na uključivanje i sudjelovanje u razvoju lokalne zajednice.

|  |  |  |
| --- | --- | --- |
| *Aktivnost* | *A100601* | *Program javnih potreba razvoja civilnog društva* |

Općina Punat u Proračunu za 2022. godinu osigurava sredstva za suradnju s organizacijama civilnog društva, kako s udrugama s područja Općine Punat, tako i s udrugama s područja Primorsko - goranske županije. Programom se potiču nove i djelotvorne strategije, načini i postupci jačanja demokratskog ustroja društva te se podupire i suradnja udruga istih i različitih područja, djelovanjem na zajedničkim aktivnostima, povezivanjem i razmjenom iskustva.

Sredstva su osigurana za program javnih potreba razvoja civilnog društva u iznosu od 174.000,00 kn za sufinanciranje djelatnosti udruga za razvoj civilnog društva prema dostavljenim prijedlozima programa, njihovoj kvaliteti i značaju za Općinu Punat, temeljem natječaja, sukladno odredbama Uredbe o kriterijima, mjerilima i postupcima financiranja i ugovaranja programa od interesa za opće dobro koje provode udruge i Pravilnika o financiranju programa, projekata i javnih potreba sredstvima Proračuna Općine Punat, rashode za program izlova alohtone divljači na otoku Krku, financiranje redovne djelatnosti HGSS - stanice Rijeka, tekuću pomoć Općini Tovarnik za organizaciju Tovarničkog jesenskog festivala.

|  |  |  |
| --- | --- | --- |
| *Aktivnost* | *A100602* | *Tekuće donacije vjerskim zajednicama* |

 Planirana je tekuća donacija za potrebe vjerskih zajednica.

|  |  |  |  |  |
| --- | --- | --- | --- | --- |
| **Program** | **1007** | **ZDRAVSTVO I SOCIJALNA SKRB** |  |  |

Zakonska osnova:

* Zakon o lokalnoj i područnoj (regionalnoj) samoupravi (“Narodne novine” broj 33/01, 60/01, 129/05, 109/07, 125/08, 36/09, 150/11, 144/12, 19/13-pročišćeni tekst, 137/15, 123/17, 98/19, 144/20);
* Zakon o zdravstvenoj zaštiti („Narodne novine“ broj 100/18, 125/19, 147/20);
* Zakon o socijalnoj skrbi („Narodne novine“ br. 157/13,152/14,99/15,52/16, 16/17,130/17, [98/19](https://www.zakon.hr/cms.htm?id=40781), [64/20](https://www.zakon.hr/cms.htm?id=44614), 138/20);
* Odluka o socijalnoj skrbi („Službene novine Primorsko-goranske županije“ broj 8/15 i 21/16);
* Zakon o Hrvatskom crvenom križu („Narodne novine“ broj 71/10 i 136/20).

Cilj programa: Ulaganjem u zdravstvo osigurava se povećanje zdravstvene zaštite mještana, provedbom raznih programa povećava se kvaliteta života pojedinaca i obitelji, smanjenje životnih poteškoća socijalno ugroženog stanovništva.

|  |  |  |
| --- | --- | --- |
| *Aktivnost* | *A100701* | *Dodatni standard u zdravstvenoj i socijalnoj zaštiti* |

Proračunom su osigurana sredstva u zdravstvenoj i socijalnoj zaštiti u iznosu od 705.550,00 kn, a obuhvaćaju: socijalne naknade temeljem Odluke o socijalnoj skrbi (mjesečna novčana naknada, jednokratna naknada, jednokratna naknada za pogrebne troškove, naknada za troškove stanovanja, troškove ogrjeva, naknade u vezi s odgojem i obrazovanjem, naknada troškova boravka djece u predškolskim ustanovama, naknada troškova prijevoza djece s poteškoćama u razvoju, naknada troškova školske marende, naknada troškova smještaja u zdravstvenim ustanovama za psihički bolesne osobe te u ustanovama socijalne skrbi (domovima za stare i nemoćne), sufinanciranje ultrazvučnih pretraga u Poliklinici Ivaniš, sufinanciranje turističke ambulante, naknadu za novorođenčad, darove djeci za Božić, pomoć i njega u kući, organizaciju tečaja za trudnice u Domu zdravlja u Krku s ciljem poboljšanje zdravlja u obitelji, zdravlja žena u trudnoći, priprema za rođenje i podizanje zdravog potomstva, kao i podizanje demografske obnove Republike Hrvatske.

|  |  |  |
| --- | --- | --- |
| *Aktivnost* | *A100702* | *Financiranje crvenog križa* |

U Proračunu su osigurana sredstva za rad ustrojstvenih oblika Crvenog križa.

|  |  |  |  |  |
| --- | --- | --- | --- | --- |
| **Program** | **1008** | **POTICANJE PODUZETNIŠTVA I TURIZMA** |  |  |

Zakonska osnova:

* Zakon o lokalnoj i područnoj (regionalnoj) samoupravi (“Narodne novine” broj 33/01, 60/01, 129/05, 109/07, 125/08, 36/09, 150/11, 144/12, 19/13-pročišćeni tekst, 137/15, 123/17, 98/19, 144/20);
* Zakon o turističkim zajednicama i promicanju hrvatskog turizma (“Narodne novine” broj 52/19, 42/20)

Cilj programa: Poticanje razvoja turističke ponude za razvoj konkurentnog i održivog gospodarstva.

|  |  |  |
| --- | --- | --- |
| *Aktivnost* | *A100801* | *Poticanje poduzetništva* |

Ovim programom osigurana su sredstva za sufinanciranje kamata za turističke kredite, otkup vune ovčarima u iznosu od 5 kn/kg, klanje ovaca u iznosu od 50 kn/grlu te sredstva za sufinanciranje programa i aktivnosti Centra za poljoprivredu i ruralni razvoj PGŽ-a u svojstvu osnivača.

|  |  |  |
| --- | --- | --- |
| *Aktivnost* | *A100802* | *Poticanje turizma* |

 Programom su osigurana sredstva za kampanju oglašavanja putem avio prijevoznika te sufinanciranje hladnog pogona i programa Turističke zajednice Otoka Krka.

|  |  |  |  |  |
| --- | --- | --- | --- | --- |
| **Program** | **1009** | **PROGRAM ODRŽAVANJA KOMUNALNE INFRASTRUKTURE** |  |  |

Zakonski okvir:

* Zakon o lokalnoj i područnoj (regionalnoj) samoupravi (“Narodne novine” broj 33/01, 60/01, 129/05, 109/07, 125/08, 36/09, 150/11, 144/12, 19/13-pročišćeni tekst, 137/15, 123/17, 98/19, 144/20);
* Zakon o komunalnom gospodarstvu (“Narodne novine” broj 68/18, 110/18, 32/20);
* Zakon o zaštiti životinja („Narodne novine“ broj 102/17, 32/19);
* Program održavanja komunalne infrastrukture na području Općine Punat.

Cilj programa: Uređenje komunalne infrastrukture te razvoj lokalnih prometnica, šetnica, parkova i obale.

|  |  |  |
| --- | --- | --- |
| *Aktivnost* | *A100901* | *Održavanje javne rasvjete* |

Programom su predviđeni radovi na redovnom održavanju cjelokupne do sada izgrađene mreže javne rasvjete koje se odnose na poslove održavanja građevina i uređaja sustava javne rasvjete te upravljanja sustavom nadzora javne rasvjete na području Općine Punat. Radovi se vrše prema ukazanoj potrebi po uočenim nedostacima, po pozivu mještana ili nadležnog službenika Općine Punat. Održavanje čistoće javne rasvjete povjereno je Ponikve eko Otok Krk d.o.o. Krk Ugovorom o obavljanju određenih komunalnih poslova iz Programa održavanja komunalne infrastrukture.

|  |  |  |
| --- | --- | --- |
| *Aktivnost* | *A100902* | *Održavanje zelenih površina* |

Pod održavanjem javnih zelenih površina podrazumjeva se košnja, obrezivanje i sakupljanje biološkog otpada s javnih zelenih površina, obnova, održavanje i njega drveća, ukrasnog grmlja i drugog bilja, popločenih i nasipanih površina u parkovima, opreme na dječjim igralištima, fitosanitarna zaštita bilja i biljnog materijala za potrebe održavanja i drugi poslovi potrebni za održavanje tih površina. Radovi redovitog održavanja se provode sukladno Operativnom programu održavanja javnih zelenih površina, interventni radovi se provode nakon svakog događaja koji je izazvao neželjene posljedice (intervencije poslije nevremena, prometne nezgode i sl.) ili koji bi se, pri redovitom pregledu moglo pretpostaviti da bi mogao prouzročiti štetne posljedice (naginjanje stabla, lom grana i sl.). Izlazak na teren radi izvođenja zahvata vrši se po uočenim nedostacima ili po pozivu nadležnog službenika Općine Punat. Održavanje javnih zelenih površina povjereno je KD Črnika d.o.o. Punat Ugovorom o obavljanju određenih komunalnih poslova iz Programa održavanja komunalne infrastrukture.

Održavanje dječjih igrališta i površinama namjenjenih psima, s pripradajućom opremom - predviđa se kontinuirano održavanje 2 dječja igrališta i 1 površine namijenjene psima. Redovito održavanje podrazumijeva provedbu svih aktivnosti potrebnih za nesmetano i sigurno korištenje ovih površina. Prema ukazanoj potrebi vrše se interventni radovi čije bi odgađanje izvršavanja ugrožavalo sigurnost, zdravlje i imovinu ljudi. Izlazak na teren radi izvođenja zahvata vrši se po uočenim nedostacima ili po pozivu nadležnog službenika Općine Punat. Održavanje javnih dječjih igrališta i površina namijenjenih psima s pripadajućom opremom povjereno je KD Črnika d.o.o. Ugovorom o obavljanju određenih komunalnih poslova iz Programa održavanja komunalne infrastrukture.

Održavanje javnih sportskih i rekreacijskih prostora - predviđa se kontinuirano redovito održavanje jednog vježbališta na otvorenom i jednog boćališta. Redovito održavanje podrazumijeva provedbu svih aktivnosti potrebnih za nesmetano i sigurno korištenje ovih površina. Prema ukazanoj potrebi vrše se interventni radovi čije bi odgađanje izvršavanja ugrožavalo sigurnost, zdravlje i imovinu ljudi. Izlazak na teren radi izvođenja zahvata vrši se po uočenim nedostacima ili po pozivu nadležnog službenika Općine Punat. Održavanje javnih sportskih i rekreacijskih prostora povjereno je KD Črnika d.o.o. Ugovorom o obavljanju određenih komunalnih poslova iz Programa održavanja komunalne infrastrukture.

|  |  |  |
| --- | --- | --- |
| *Aktivnost* | *A100903* | *Održavanje javnih površina* |

Održavanje čistoće javnih površina podrazumijeva čišćenje površina javne namjene, koje obuhvaća ručno i strojno čišćenje i pranje javnih površina od otpada, snijega i leda, kao i postavljanje i čiščenje košarica za otpatke i uklanjanje otpada koje je nepoznata osoba odbacila na javnu površinu ili zemljište u vlasništvu Općine Punat, uklanjanje smeća iz divljih deponija, sakupljanje i zbrinjavanje lešina životinja i ostalih nusproizvoda s javnih površina-sklonište za životinje te troškove higijeničarske službe.

|  |  |  |
| --- | --- | --- |
| *Aktivnost* | *A100904* | *Održavanje nerazvstanih cesta* |

Redovito održavanje nerazvrstanih cesta podrazumijeva uklanjanje pijeska s prometnica, održavanje rigola, posipavanje solju, košenje raslinja uz rub prometnice, tretiranjem pesticidima i druge radnje. Tijekom godine vrši se nadzor i pregled cesta i objekata, održavanje makadamskih površina, betonskih površina, zidova, redovito održavanje vegetacije uz nerazvrstane ceste, održavanje vertikalne i horizontalne signalizacije. Prema ukazanoj potrebi vrše se interventni radovi čije bi odgađanje izvršenja ugrožavalo sigurnost prometa, zdravlje i/ili imovinu ljudi. Izlazak na teren radi izvođenja zahvata vrši se po uočenim nedostacima ili po pozivu nadležnog službenika Općine Punat. Operativni program održavanja donosi izvođač radova i dostavlja ga do 15. prosinca za narednu proračunsku godinu. Tijekom godine izvode se zahvati u svrhu uređenja postojećih maslinarskih i poljskih puteva. Planiraju se radovi dobave, dovoza i ugradnje kamenog materijala, razastiranje i valjanje odgovarajućim vibracionim strojevima. Redovno održavanje nerazvrstanih cesta povjereno je KD Črnika d.o.o. Ugovorom o obavljanju određenih komunalnih poslova iz Programa održavanja komunalne infrastrukture.

Izvanredno održavanje nerazvstanih cesta - izvode se veći zahvati u svrhu uređenja nerazvrstane ceste. Radovi se planiranju po stvarnim potrebama koje se ukažu tijekom godine u svrhu cjelovitog i kvalitetnog održavanja, kao i poboljšanja uvjeta korištenja javnih površina ili sigurnosti prometa na javno prometnim površinama. Izvanredno održavanje nerazvrstanih cesta povjerava se pravnoj ili fizičkoj osobi temeljem Ugovora o obavljanju komunalne djelatnosti nakon provedenog postupka nabave.

|  |  |  |
| --- | --- | --- |
| *Aktivnost* | *A100905* | *Održavanje oborinske odvodnje* |

Održavanje građevina javne odvodnje oborinskiih voda smatra se čišćenje sustava dva puta godišnje u skladu s planom rada i troškovnikom radova. Interventnim održavanjem sustava oborinske odvodnje smatraju se radovi koji se obavljaju po pozivu Općine Punat odnosno samoinicijativno u slučaju potrebe za intervencijom. Održavanje građevina javne odvodnje oborinskih voda povjereno je Ponikve voda d.o.o. Krk.

|  |  |  |
| --- | --- | --- |
| *Aktivnost* | *A100906* | *Održavanje građevina, uređaja i predmeta javne namjene* |

Pod održavanjem građevina i uređaja javne namjene podrazumjeva se održavanje, popravci i čišćenje tih građevina, uređaja i predmeta. Programom su planirana sredstava za uređenje naselja u vrijeme blagdana koje podrazumijeva montažu, demontažu i održavanje dekoracija. Održavanje je povjereno KD Črnika d.o.o. Punat Ugovorom o obavljanju određenih komunalnih poslova iz Programa održavanja komunalne infrastrukture.

|  |  |  |
| --- | --- | --- |
| *Aktivnost* | *A100909* | *Održavanje javnih površina na kojima nije dozvoljen promet motornim vozilima* |

Javne površine na kojima nije dozvoljen promet motornim vozilima su trgovi, pločnici, javni prolazi, javne stube, prečaci, šetališta, uređene plaže, biciklističke i pješačke staze. Održavanje javnih površina na kojima nije dopušten promet motornih vozila podrazumijeva održavanje i popravke tih površina kojima se osigurava njihova funkcionalna ispravnost.

Održavanje čistoće uređenih plaža predviđa se održavanje čistoće obalnog pojasa s pripadajućim zelenim pojasom, te plaža uključujući održavanje opreme plaže (svlačionice, sunčališta, tuševi, klupe, košarice za otpatke i dr.), montaža i demontaža tuševa i druge opreme prije i nakon sezone uz obvezni kontinuirani nadzor, naročitom tijekom ljetnih mjeseci.

Programom se predviđa provođenje redovitih aktivnosti potrebnih za nesmetano korištenje uređenih plaža sa svrhom osiguranja tehničke ispravnosti i sigurnosti boravka i kretanja na plažama uz kontinuirani nadzor, naročito tijekom ljetnih mjeseci. Kroz izvanredna održavanja izvode se zahvati u svrhu uređenja plaža, a radovi predviđaju prihrane i/ili ravnanje šljunčanih plaža prema potrebi, manje sanacije betonskih sunčališta i stuba. Radovi su povjereni KD Črnika d.o.o. Ugovorom o obavljanju određenih komunalnih poslova iz Programa održavanja komunalne infrastrukture.

Redovito i izvanredno održavanje trgova, pločnika, javnih prolaza, javnih stuba, šetališta pješačkih i biciklističkih staza koje nisu sastavni dio nerazvrstane ili druge ceste izvode se zahvati kojima se planira sanacija oštećenja bez obzira na materijal izrade na lokacijama na kojima se tijekom godine ukaže potreba za izvođenjem zahvata u svrhu cjelovitog i kvalitetnog održavanja. Tijekom godine redovito se vrši nadzor i pregled javnih površina. Prema ukazanoj potrebi vrše se interventni radovi čije bi odgađanje izvršenja ugrožavalo sigurnost, zdravlje i imovinu ljudi. Izlazak na teren radi izvođenja zahvata vrši se po uočenim nedostacima ili po pozivu nadležnog službenika Općine Punat. Izvanredno održavanje javnih površina na kojima nije dopušten promet motornih vozila povjereno je KD Črnika d.o.o. Punat Ugovorom o obavljanju određenih komunalnih poslova iz Programa održavanja komunalne infrastrukture.

|  |  |  |  |  |
| --- | --- | --- | --- | --- |
| **Program** | **1010** | **PROGRAM GRADNJE OBJEKATA I UREĐAJA KOMUNALNE INFRASTRUKTURE** |  |  |

Zakonski okvir:

* Zakon o lokalnoj i područnoj (regionalnoj) samoupravi (“Narodne novine” broj 33/01, 60/01, 129/05, 109/07, 125/08, 36/09, 150/11, 144/12, 19/13-pročišćeni tekst, 137/15, 123/17, 98/19, 144/20);
* Zakon o komunalnom gospodarstvu (“Narodne novine” broj 68/18, 110/18, 32/20);
* Zakon o gradnji („Narodne novine“ broj 153/13, 20/17, 39/19, 125/19);
* Program građenja komunalne infrastrukture na području Općine Punat.

Cilj programa: zadovoljenje potreba građana u smislu osiguranja adekvatne prometne, javne i komunalne infrastrukture koja će stvoriti jednake životne uvjete mještana na svim njegovim područjima.

|  |  |  |
| --- | --- | --- |
| *Kapitalni projekt* | *K101001* | *Izgradnja i uređenje javnih površina* |

Sredstva su planirana za izradu projektne dokumentacije i izvođenje radova na uređenju parkirališta na području Općine Punat, na javnim zelenim površinama planira se građenje i nabava opreme za uređenje dječjeg igrališta, kao i ostalih igrališta te nabava ostale komunalne i prometne urbane opreme.

|  |  |  |
| --- | --- | --- |
| *Kapitalni projekt* | *K101002* | *Izgradnja i uređenje prometnica i nerazvrstanih cesta* |

Planira se izvođenje radova na uređenju prometnice SU3 u Staroj Baški. Za nerazvrstanu cestu KPP18 planira se izrada potrebnih geodetskih elaborata sukladno zakonskoj regulativi i građenje. Nadalje, planira se izgradnja potpornog zida u Rapskoj ulici. Za izgradnju nerazvrstane ceste OU49 i KPP28 planira se izrada projektne dokumentacije za ishođenje građevinske dozvole, za izgradnju nerazvrstane ceste I.G.Kovačića planira se korekcija glavnog projekta radi ishođenja izmjene građevinske dozvole kako bi se stvorili uvjeti za ishođenje uporabne dozvole. Za izgradnju nerazvrstane ceste OU17 planira se nastavak rješavanja imovinsko pravnih radnji te usklađenje projektne dokumentacije s važećom zakonskom regulativom. Za građenje ostalih nerazvrstanih cesta planirana se izrada projektne dokumentacije, rješavanje imovinsko pravnih radnji i građenje ostalih nerazvrstanih cesta.

|  |  |  |
| --- | --- | --- |
| *Kapitalni projekt* | *K101003* | *Uređenje groblja* |

 Planirana sredstva odnose se na rekonstrukciju mrtvačnice na groblju Sv.Blaž u Puntu.

|  |  |  |
| --- | --- | --- |
| *Kapitalni projekt* | *K101004* | *Izgradnja javne rasvjete* |

 Planira se građenje odnosno nabava opreme javne rasvjete na nerazvrstanoj cesti KPP18, Starobašćanskoj ulici u Puntu i na nerazvrstanoj cesti SU3 u Staroj Baški.

Također, planira se građenje, nabava opreme i nadzor nad ostalim ulaganjima u javnu rasvjetu.

|  |  |  |
| --- | --- | --- |
| *Kapitalni projekt* | *K101006* | *Izgradnja objekata i uređaja za odvodnju oborinskih voda* |

 Planira se građenje oborinske odvodnje na nerazvrstanoj cesti KPP18 te se planira građenje ostalih građevina oborinske odvodnje.

|  |  |  |
| --- | --- | --- |
| *Kapitalni projekt* | *K101014* | *Pump track* |

 Planirana su sredstva za izgradnju sportskog objekta sastavljenog od zaobljenih izbočina i zavoja koji su međusobno ritmički povezani u kružnu cjelinu. Lokacija je predviđena na parceli u blizini mora uz šetnicu na čestici k.č. br. 4804/2 k.o. Punat, Punta Debilj, trenutno u vlasništvu Republike Hrvatske. Cjelokupna parcela veličine je 1.971 m2, a poligon bi bio pozicioniran u njenom centralnom djelu. Planirana sredstva obuhvaćaju izradu projektne dokumentacije, izgradnju igrališta, oborinske odvodnje, javne rasvjete i postavljanje urbane opreme.

|  |  |  |  |  |
| --- | --- | --- | --- | --- |
| **Program** | **1011** | **OSTALA KAPITALNA ULAGANJA** |  |  |

Zakonski okvir:

* Zakon o lokalnoj i područnoj (regionalnoj) samoupravi (“Narodne novine” broj 33/01, 60/01, 129/05, 109/07, 125/08, 36/09, 150/11, 144/12, 19/13-pročišćeni tekst, 137/15, 123/17, 98/19, 144/20);
* Zakon o prostornom uređenju („Narodne novine“ broj 153/13, 65/17, 114/18, 39/19, 98/19)
* Zakon o hrvatskim braniteljima iz Domovinskog rata i članovima njihovih obitelji („Narodne novine“ broj [121/17](https://www.zakon.hr/cms.htm?id=40895), [98/19](https://www.zakon.hr/cms.htm?id=40893), [84/21](https://www.zakon.hr/cms.htm?id=49507)).

Cilj programa : Podizanje kvalitete života i stanovanja

|  |  |  |
| --- | --- | --- |
| *Kapitalni projekt* | *K101104* | *Prostorno planska dokumentacija* |

Unutar ovog programa osigurana su sredstva za izradu prostorno planske dokumentacije, UPU-1, UPU-2 i UPU-3 te izrada stručnih projektnih zadataka za izradu navedenih planova.

|  |  |  |
| --- | --- | --- |
| *Kapitalni projekt* | *K101110* | *Povećanje temeljnog kapitala-SIK EKI* |

Na temelju Društvenog ugovora skupština Ponikve eko otok Krk d.o.o., Krk na svojoj sjednici od 21. rujna 2021. godine donijela je Odluku o statusnim promjenama u Ponikve eko otok Krk d.o.o. Radi izdvajanja svih djelatnosti koje se ne odnose na gospodarenje otpadom iz TD Ponikve eko otok Krk d.o.o. osnovano je novo TD Smart Island Krk d.o.o. (SIK) kojem su glavni predmet poslovanja sljedeće djelatnosti:

* izgradnja, postavljanje i održavanje elektroničke komunikacijske infrastrukture;
* održavanje i upravljanje sustavom javne rasvjete;
* sustav e-punionica za električna vozila;
* upravljanje sustavom javnog iznajmljivanje električnih bicikala Krk-Bike.

|  |  |  |
| --- | --- | --- |
| *Kapitalni projekt* | *K101112* | *Ulaganja u zemljište* |

 Osigurana su sredstva za zamjenu i kupnju građevinskog zemljišta. Također su planirana sredstva za priključak za struju hrvatskom branitelju temeljem čl. 87. Zakona o hrvatskim braniteljima iz Domovinskog rata i članovima njihovih obitelji.

|  |  |  |
| --- | --- | --- |
| *Kapitalni projekt* | *K101114* | *Luka Punat* |

Proračunom su osigurana sredstva za kapitalnu donaciju Županijskoj lučkoj upravi Krk za izradu projektne dokumentacije potrebne za rekonstrukciju i dogradnju postojećih gatova, odnosno izgradnju novih vezova na lokaciji „Vele vode i Pod gušternu“.

|  |  |  |
| --- | --- | --- |
| *Kapitalni projekt* | *K101115* | *Prikupljanje, odvodnja i pročišćavanje otpadnih voda EU* |

Planirana je kapitalna pomoć društvu Ponikve eko otok Krk d.o.o. koja se odnosi na podmirenje pripadajućeg dijela kamata vezano uz EU projekt „Prikupljanje, odvodnja i pročišćavanje otpadnih voda“.

|  |  |  |
| --- | --- | --- |
| *Kapitalni projekt* | *K101117* | *Kružni tok* |

 Osigurana su sredstva za troškove odvjetnika za preostali dio potreban za izvlaštenje kružnog toka Županijske uprave za ceste.

|  |  |  |
| --- | --- | --- |
| *Kapitalni projekt* | *K101118* | *Sport i rekreacija* |

Osigurana su sredstva za izradu idejne projektne dokumentacije za izgradnju sportsko-rekreativne zone na zemljištu koje je sada u vlasništvu RH uz obalnu šetnicu naselja Punat.

|  |  |  |  |  |
| --- | --- | --- | --- | --- |
| **Program** | **1012** | **PROTUPOŽARNA I CIVILNA ZAŠTITA** |  |  |

Zakonski okvir:

* Zakon o lokalnoj i područnoj (regionalnoj) samoupravi (“Narodne novine” broj 33/01, 60/01, 129/05, 109/07, 125/08, 36/09, 150/11, 144/12, 19/13-pročišćeni tekst, 137/15, 123/17, 98/19, 144/20);
* Zakon o vatrogastvu („Narodne novine“ 125/19);
* Zakon o zaštiti od požara ( „Narodne novine“ broj 92/10);
* Zakon o sustavu civilne zaštite („Narodne novine“ broj 82/15, 118/18, 31/20, 20/21);

Cilj programa: ulaganje u vatrogastvo i nabavu vatrogasne opreme radi povećanja kvalitete provedbe vatrogasne djelatnosti te aktivnosti vezane uz civilnu zaštitu.

|  |  |  |
| --- | --- | --- |
| *Aktivnost* | *A101201* | *Vatrogasna zajednica Otoka Krka* |

Ovim programom financira se vatrogastvo na otoku Krku. Za Javnu vatrogasnu postrojbu izdvaja se temeljem Zakon o vatrogastvu („Narodne novine“ broj 125/19). Općine otoka Krka dodatno izdvajaju sredstva za financiranje rashoda za zaposlene JVP Grada Krka.

|  |  |  |
| --- | --- | --- |
| *Aktivnost* | *A101202* | *DVD postrojba* |

U proračunu 2021. g. osigurana su sredstva za tekuće održavanje, rashode za registraciju vozila, liječničke preglede, premije osiguranja i reprezentaciju.

|  |  |  |
| --- | --- | --- |
| *Aktivnost* | *A101203* | *Pojačana protupožarna zaštita* |

U ljetnim mjesecima dodatno se financira Područna vatrogasna zajednica otoka Krka.

|  |  |  |
| --- | --- | --- |
| *Aktivnost* | *A101204* | *Civilna zaštita i djelovanje u području prirodnih nepogoda* |

Planirana sredstva odnose se na izradu Plana djelovanja JLP(R)S u slučaju prirodnih nepogoda, reviziju Procjene rizika od velikih nesreća i Plana djelovanja civilne zaštite.

|  |  |  |  |  |
| --- | --- | --- | --- | --- |
| **Program** | **1013** | **RAZVOJ I SIGURNOST PROMETA** |  |  |

Zakonska osnova:

* Zakon o lokalnoj i područnoj (regionalnoj) samoupravi („Narodne novine” broj 33/01, 60/01, 129/05, 109/07, 125/08, 36/09, 150/11, 144/12, 19/13-pročišćeni tekst, 137/15, 123/17, 98/19);

|  |  |  |
| --- | --- | --- |
| *Aktivnost* | *A101305* | *Komunalno gospodarstvo* |

Programom su osigurana sredstva za službenu odjeću komunalno prometnog redara te sredstva za naloge izvršenja komunalnog redara.

|  |  |  |
| --- | --- | --- |
| **Program** | **1014** | **ODRŽAVANJE I UREĐENJE POMORSKOG DOBRA** |

Zakonska osnova:

* Zakon o lokalnoj i područnoj (regionalnoj) samoupravi (“Narodne novine” broj 33/01, 60/01, 129/05, 109/07, 125/08, 36/09, 150/11, 144/12, 19/13-pročišćeni tekst, 137/15, 123/17, 98/19);
* Zakon o pomorskom dobru i morskim lukama („Narodne novine“ broj 158/03, 100/04, 141/06, 38/09, 123/11, 56/16, 98/19).

Cilj programa: ulaganja u pomorsko dobro radi povećanja kvalitete mora, plaža i turističke ponude.

|  |  |  |
| --- | --- | --- |
| *Aktivnost* | *A101401* | *Održavanje plaža i šetnica- pomorsko dobro* |

Sredstva su osigurana za radove na održavanju pomorskog dobra kao što su održavanje plaža i uređenje šetnica.

|  |  |  |
| --- | --- | --- |
| *Aktivnost* | *A101402* | *Plava zastava* |

Temeljem potpisanog Sporazuma između udruge „Lijepa naša“ i Općine Punat o suradnji u provođenju međunarodnog programa Plava zastava u Republici Hrvatskoj unutar ove aktivnosti knjiženi su materijalni i financijski izdaci vezani za naknadu provedbe programa za plažu „Punta de bij“.

|  |  |  |  |  |
| --- | --- | --- | --- | --- |
| **Program** | **1016** | **PROGRAM ENERGETSKE UČINKOVITOSTI** |  |  |

Zakonska osnova:

* Zakon o lokalnoj i područnoj (regionalnoj) samoupravi (“Narodne novine” broj 33/01, 60/01, 129/05, 109/07, 125/08, 36/09, 150/11, 144/12, 19/13-pročišćeni tekst, 137/15, 123/17, 98/19);
* Zakon o energetskoj učinkovitosti („Narodne novine“ broj 127/14, 116/18, 25/20)

Cilj programa: Povećanja energetske učinkovitosti, smanjenje potrošnje energije i emisija CO2 u atmosferu te smanjenje mjesečnih troškova za energente, uz ukupno poboljšanje kvalitete života.

|  |  |  |
| --- | --- | --- |
| *Aktivnost* | *A101603* | *E-uređaji i vozila* |

Ovaj program obuhvaća održavanje E- vozila i financiranje rashoda utroška električne energije punionice za E-vozila.

|  |  |  |
| --- | --- | --- |
| *Aktivnost* | *A101605* | *Učinkovito gospodarenje energijom u zgradama u vl. općine* |

Ova aktivnost obuhvaća naknadu za energetsku uslugu temeljem ugovora s Ponikve eko otok Krk d.o.o. o obavljanju usluge učinkovitog gospodarenja energijom.

|  |  |  |
| --- | --- | --- |
| *Kapitalni projekt* | *K101605* | *Svjetlovodna mreža* |

Planirana su sredstva za kapitalnu pomoć za projekt izgradnje širokopojasne mreže slijedeće generacije na otoku Krku. Nositelj projekta je Grad Krk. Također planirana su sredstva za nabavu geografskog informacijskog sustava (GIS) za optičku mrežu te izradu katastra izgrađene infrastrukture - vodova (kabela) elektroničke komunikacijske infrastrukture i povezane opreme.

|  |  |  |  |  |
| --- | --- | --- | --- | --- |
| **Program** | **1017** | **ZAŠTITA OKOLIŠA** |  |  |

Zakonska osnova:

* Zakon o lokalnoj i područnoj (regionalnoj) samoupravi (“Narodne novine” broj 33/01, 60/01, 129/05, 109/07, 125/08, 36/09, 150/11, 144/12, 19/13-pročišćeni tekst, 137/15, 123/17, 98/19);
* Zakon o zaštiti okoliša („Narodne novine“ broj 80/13,153/13, 78/15, 12/18,118/18);
* Zakon o održivom gospodarenju otpadom („Narodne novine“ broj 94/13, 73/17, 14/19, 98/19);
* Zakon o lovstvu („Narodne novine“ broj 99/18).

Cilj programa: povećanje kvalitete života i stanovanja ulaganjem u poboljšanje mjera za učinkovito uklanjanje otpada te zaštita od divljači na područjima na kojima je zabranjen lov.

|  |  |  |
| --- | --- | --- |
| *Aktivnost* | *A101702* | *Zaštita divljači* |

Osigurana su sredstva za provedbu programa zaštite divljači na području Općine Punat. Program zaštite divljači je lovnogospodarski plan koji se donosi na razdoblje od 10 godina, a kojim se uređuje zaštita i lov divljači na područjima na kojima je zabranjeno ustanovljivanje lovišta, a provedba Programa obveza je korisnika površina na kojima je zabranjeno ustanovljivanje lovišta – JLP(R)S, te stručnih osoba za provedbu lovnogospodarskih planova.

|  |  |  |
| --- | --- | --- |
| *Kapitalni projekt* | *K101703* | *Prikupljanje i zbrinjavanje komunalnog otpada* |

 Proračunom su osigurana sredstva za odlagalište Treskavac temeljem Sporazuma o plaćanju naknade za lokaciju odlagališta Treskavac s Općinom Vrbnik.

Također planirana su sredstva za nabavu novog seta poluukopanih kontejnera čija će nabava i ugradnja biti sufinancirana sredstvima FZOEU.

|  |  |  |  |  |
| --- | --- | --- | --- | --- |
| **Program** | **1018** | **OTPLATA KREDITA** |  |  |

Zakonska osnova:

* Zakon o lokalnoj i područnoj (regionalnoj) samoupravi (“Narodne novine” broj 33/01, 60/01, 129/05, 109/07, 125/08, 36/09, 150/11, 144/12, 19/13-pročišćeni tekst, 137/15, 123/17, 98/19);

Cilj programa: osiguranje pravovremenog i redovitog podmirenja obveza proizašlih iz stvorene kreditne obveze po dugoročnom zaduženju.

|  |  |  |
| --- | --- | --- |
| *Tekući projekt* | *K101801* | *Otplata kredita za rekonstrukciju zgrade o.š. Krk p.š. Punat s dogradnjom školske sportske dvorane* |

Proračunom su planirana sredstva za otplatu glavnice i kamate za dugoročni kredit za financiranje kapitalnog projekta Općine Punat „Rekonstrukcija zgrade Osnovne škole F.K.Frankopan Krk - PŠ Punat s dogradnjom školske sportske dvorane.

|  |  |  |
| --- | --- | --- |
| *Tekući projekt* | *K101802* | *Otplata kredita – infrastruktura* |

Proračunom su planirana sredstva za otplatu glavnice i kamate za dugoročni kredit za financiranje kapitalnih projekata: ulaganja u poslovnu i komunalnu infrastrukturu.

|  |  |  |  |  |
| --- | --- | --- | --- | --- |
| **Program** | **1019** | **UPRAVLJANJE IMOVINOM** |  |  |

Zakonska osnova:

* Zakon o lokalnoj i područnoj (regionalnoj) samoupravi (“Narodne novine” broj 33/01, 60/01, 129/05, 109/07, 125/08, 36/09, 150/11, 144/12, 19/13-pročišćeni tekst, 137/15, 123/17, 98/19);
* Pravilnik o održavanju građevina („Narodne novine“ broj 122/14).

Cilj programa: Osigurati redovno održavanje i ulaganje u imovinu u vlasništvu Općine Punat.

|  |  |  |
| --- | --- | --- |
| *Aktivnost* | *A101901* | *Održavanje imovine* |

 Proračunom su predviđena sredstva za održavanje prostora u vlasništvu Općine Punat, s obzirom da je prema Pravilniku o održavanju građevina Općina dužna redovito održavati građevine u svom vlasništvu, tj.  preventivno pregledavati građevine odnosno njezine dijelove i preventivno izvoditi radove kojima se sprječava gubitak svojstava građevine i njezine funkcionalnosti.

|  |  |  |
| --- | --- | --- |
| *Kapitalni projekt* | *K101901* | *Video nadzor - objekti* |

 Proračunom su predviđena sredstva za nabavu novih nadzornih kamera radi nadzora odvojenog odlaganja otpada u ulici Put sv. Trojice, pored crkve sv. Roka i na lokaciji na koju će se postaviti novi set poluukopanih kontejnera čija će nabava i ugradnja biti sufinancirana sredstvima FZOEU.

|  |  |  |
| --- | --- | --- |
| *Kapitalni projekt* | *K101905* | *Stari vrtić* |

 Planirana su sredstva za izradu projektne dokumentacije za rekonstrukciju objekta Stari vrtić.

|  |  |  |
| --- | --- | --- |
| *Kapitalni projekt* | *K101906* | *Stara škola – Stara Baška* |

 Unutar ovog projekta planirana su sredstva za rekonstrukciju zgrade Stare Škole kako bi se spriječila daljnja degradacije građevine te stvorio prostor za potrebe svih mještana Stare Baške i Punta. Projekt je prijavljen na natječaj Programa ruralnog razvoja RH. Ukupna vrijednost projekta iznosi 3.141.433,25 kn od čega je 2.513.146,60 kn predviđenih bespovratnih sredstava, a 628.286,65 kn iz Proračuna Općine. Proračunom za 2022. godinu planirano je 50% investicije u iznosu od 1.570.433,25 kn dok se ostatak planira u projekciji za 2023. godinu.

|  |  |  |
| --- | --- | --- |
| *Kapitalni projekt* | *K101907* | *Objekat Pod topol 2* |

Unutar kapitalnog projekta planirana su sredstva za izradu energetskog certifikata.

Predloženi proračun Općine Punat za 2022. godinu s projekcijama za 2023. i 2024. godinu izrađen je temeljem prijedloga:

1. Program o utvrđivanju prioritetnih područja za dodjelu financijskih sredstava programima i projektima udruga čije aktivnosti doprinose zadovoljenju javnih potreba Općine Punat za 2022. godinu;
2. Programa građenja komunalne infrastrukutre na području Općine Punat u 2022. godini;
3. Programa održavanja komunalne infrastrukutre na području Općine Punat u 2022. godini;
4. Program korištenja sredstava 30% turističke pristojbe u 2022. godini;
5. Plana upravljanja pomorskim dobrom na području Općine Punat za 2022. godinu;
6. Programa korištenja sredstava ostvarenih od naknade za promjenu namjene poljoprivrednog zemljišta za 2022. godinu;
7. Plana raspodjele sredstava spomeničke rente za 2022. godinu;
8. Programa korištenja sredstava naknade za zadržavanje nezakonito izgrađenih zgrada u prostoru na području Općine Punat u 2022. godini;
9. Programa korištenja sredstava ostvarenih od zakupa, prodaje, prodaje izravnom pogodbom, privremenog korištenja i davanja na korištenje izravnom pogodbom poljoprivrednog zemljišta u vlasništvu Republike Hrvatske na području Općine Punat u 2022. godini;
10. Usvojeni amandmani Općinskog vijeća

 OPĆINSKI NAČELNIK

 Daniel Strčić, bacc.inf., v.r.